สวัสดีค่ะ คือดิฉันเห็นก้อนเนื้อเล้กๆอยู่ระหว่างปากช่องคลอดคะ อาการก้ไม่เจ็บ มีเพศสัมพันธ์ได้ปกติแต่เวลาเอากระจกไปส่องจะพบ ก้อนเนื้อเล็กๆอยู่ระหว่างแคมปากช่องคลอดคะ อันตรายไหมคะ มีผลเสี่ยงเป้นอะไรคะ
สวัสดีค่ะการวินิจฉัยที่เป็นไปได้1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันหรือติดเชื้อของต่อมตรงบริเวณอวัยวะเพศ ชื่อต่อมบาร์โทลิน5 ก้อนเนื้อหรือเนื้อร้ายบริเวณช่องคลอดหรืออวัยวะเพศ ซึ่งพบได้น้อยการให้ได้การวินิจฉัยที่แน่นอน จำเป็นต้องตรวจร่างกายโดยแพทย์ โรคที่กล่าวมาส่วนใหญ่ไม่ใช่โรคร้ายแรงค่ะ สามารถรักษาได้ด้วยยาทาหรือยาฆ่าเชื้อที่ตรงกับโรคนั้นๆค่ะการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อนสังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ควรรีบไปพบแพทย์